**ชื่อโครงการ** **นิเทศภายใน**

**แผนงาน** บริหารวิชาการ

**สอดคล้องกับนโยบาย สพฐ. ที่** นโยบายที่ 3 ด้านคุณภาพ

3.5พัฒนา ส่งเสริม ผู้บริหารการศึกษา ผู้บริหารสถานศึกษา ครู

 และบุคลากรทางการศึกษารวมทั้งบุคลากรสังกัดสำนักงาน

 คณะกรรมการการศึกษาขั้นพื้นฐาน ให้มีสมรรถนะตามมาตรฐาน

 ตำแหน่งและมาตรฐานวิชาชีพ

**สอดคล้องกับนโยบาย สพป.ปข.1** ที่ 4 ผู้บริหาร ครูและบุคลากรทางการศึกษาเป็นบุคคลแห่งการเรียน

 รู้ทันต่อการเปลี่ยนแปลงของเทคโนโลยี มีสมรรถนะ ความรู้

 ความเชี่ยวชาญ จรรยาบรรณและมาตรฐานวิชาชีพ รวมทั้ง

 จิตวิญญาณความเป็นครู

**สอดคล้องกับกลยุทธ์สถานศึกษา** กลยุทธ์ที่ 3 กระบวนการจัดการเรียนการสอนที่เน้นผู้เรียนเป็นสำคัญ

 เป้าหมายกลยุทธ์ข้อที่ 9-13

**สนองมาตรฐานคุณภาพการศึกษา** ที่ 2 กระบวนการบริหารและการจัดการ

 2.4 พัฒนาครูและบุคลากรให้มีความเชี่ยวชาญทางวิชาชีพ

**ลักษณะโครงการ** โครงการต่อเนื่อง

**ผู้รับผิดชอบโครงการ** นางนงนาจ ทรายแก้ว

**ระยะเวลาดำเนินการ** ตุลาคม 2565 ถึง กันยายน 2566

**1. หลักการและเหตุผล**

การนิเทศภายในของโรงเรียนเป็นกระบวนการเรียนรู้ร่วมกันของบุคลากรทุกฝ่ายในโรงเรียน อันส่งผลในการที่จะพัฒนาบุคลากรทุกคน ให้สามารถทำงานเกี่ยวกับการพัฒนาผู้เรียนได้เต็มตามศักยภาพ การนิเทศภายในมิใช่การตรวจสอบ จับผิด แต่เป็นการช่วยเหลือส่งเสริมเติมส่วนที่ขาดให้กันและกัน การนิเทศภายใน โรงเรียนจึงควรจัดให้มีขึ้นอย่างมีระบบ มีการวางแผนรายละเอียดร่วมกัน แต่ละขั้นตอนบอกระยะเวลาใน การนิเทศทางปฏิบัติผลที่คาดว่าจะได้รับและขณะดำเนินการ ควรมีการบันทึกผล เพื่อปรับปรุงเป็นระยะ การนิเทศการศึกษาเป็นกระบวนการสำคัญที่จะช่วยให้ครูผู้สอนหรือผู้มีส่วนร่วมในการจัดกิจกรรมการเรียนการสอน เปลี่ยนแนวคิด และวิธีการในการจัดกระบวนการเรียนรู้เพื่อให้ผู้เรียนได้เกิดการเรียนรู้อย่างแท้จริง สามารถที่จะทำให้ผู้เรียนได้พัฒนาเต็มตามศักยภาพ สอดคล้องกับแผนพัฒนาเศรษฐกิจและสังคมแห่งชาติ ที่เน้นในเรื่องการพัฒนาคุณภาพคนเป็น สำคัญ เพราะเป็นการพัฒนาที่ยั่งยืน การนิเทศภายในโรงเรียน มีความสำคัญและจำเป็นอย่างยิ่งต่อการจัดการเรียนรู้และการพัฒนา คุณภาพการศึกษาให้บรรลุตามเป้าหมาย ซึ่งเป็นหน้าที่ของผู้บริหารสถานศึกษาและบุคลากรทุกฝ่ายในสถานศึกษาจะต้องร่วมมือร่วมใจกันดำเนินการพัฒนางานทุกด้านในสถานศึกษา เพื่อให้สถานศึกษาได้ใช้เป็นแนวทางในการกำหนดมาตรฐานของสถานศึกษาให้ร้อยรัดกัน ทำให้เกิดผลในทางการปฏิบัติที่ชัดเจนขึ้น โรงเรียนบ้านบางสะพานน้อย จึงได้จัดโครงการนี้ขึ้น เพื่อพัฒนาการจัดการเรียนการสอนที่มีคุณภาพ ครูได้รับการพัฒนาอย่างสม่ำเสมอ ส่งผลให้การจัดการเรียนรู้มีประสิทธิภาพ ทำให้นักเรียนได้รับประสบการณ์ที่หลากหลายและสามารถยกระดับผลสัมฤทธิ์ที่สูงขึ้น

**2. วัตถุประสงค์**

 1. เพื่อให้โรงเรียนมีรูปแบบและกระบวนการในการนิเทศ ติดตามและประเมินผลนิเทศภายใน

โรงเรียนด้านวิชาการ อย่างเป็นระบบ ชัดเจน จนเกิดการพัฒนาเปลี่ยนแปลงในทางที่ดีขึ้น

 2. เพื่อยกระดับประสิทธิภาพในการจัดการเรียนการสอนของครูให้สูงขึ้น

 3. เพื่อยกระดับคุณภาพผู้เรียนด้านผลสัมฤทธิ์ทางการเรียน ด้านกระบวนการด้านคุณลักษณะ

ที่พึงประสงค์และสมรรถนะสำคัญตามหลักสูตรแกนกลางการศึกษาขั้นพื้นฐาน พ.ศ. 2551 ให้สูงขึ้น

**3. เป้าหมาย**

 **๓.๑ เชิงปริมาณ**

(1) ผู้บริหาร คณะครู และบุคลากรทางการศึกษา จำนวน 20 คน

(2) นักเรียนโรงเรียนบ้านบางสะพานน้อย จำนวน 398 คน

**๓.๒ เชิงคุณภาพ**

 (1) โรงเรียนมีรูปแบบและกระบวนการในการนิเทศ ติดตามและประเมินผลนิเทศภายใน

โรงเรียนด้านวิชาการ อย่างเป็นระบบ ชัดเจน จนเกิดการพัฒนาเปลี่ยนแปลงในทางที่ดีขึ้น

 (2) โรงเรียนมีประสิทธิภาพในการจัดการเรียนการสอนของครูให้สูงขึ้น

 (3) โรงเรียนยกระดับคุณภาพผู้เรียนด้านผลสัมฤทธิ์ทางการเรียน ด้านกระบวนการด้าน

คุณลักษณะที่พึงประสงค์และสมรรถนะสำคัญให้สูงขึ้น

**4. วิธีการดำเนินงาน**

| **ลำดับที่** | **กิจกรรม/ขั้นตอนการดำเนินงาน** | **ระยะเวลาดำเนินงาน** | **ผู้รับผิดชอบ** |
| --- | --- | --- | --- |
| 1 | ประชุมคณะครูวางแผน | ตุลาคม ๒๕๖5 | ผู้อำนายการ  |
| 2 | จัดทำโครงการและเสนอขออนุมัติ | ตุลาคม ๒๕๖5 | นางนงนาจ ทรายแก้ว |
| 3 | ประชุมครูในโรงเรียน ชี้แจง มอบหมาย แต่งตั้งผู้รับผิดชอบ | ตุลาคม ๒๕65 | ผู้อำนวยการ  |
| 4 | ดำเนินกิจกรรมนิเทศภายใน | พ.ย. 65 – ก.ย. 66 | ผู้อำนายการ นางนงนาจ ทรายแก้วและคณะผู้นิเทศ |
| 5 | ติดตาม กำกับ แก้ปัญหา เพื่อให้การปฏิบัติงานเป็นไปด้วยความเรียบร้อย ประสบผลสำเร็จตามวัตถุประสงค์และนโยบาย | ต.ค.64 – ก.ย. 65  | ผู้อำนวยการ |
| 6 | สรุป รายงานผลการปฏิบัติงานต่อผู้อำนวยการ ตามลำดับ | กันยายน 2565  | นางนงนาจ ทรายแก้ว |

**๕. ระยะเวลาและสถานที่ดำเนินงานการ**

ระยะเวลา ตุลาคม ๒๕๖5 ถึง กันยายน ๒๕๖6

สถานที่ดำเนินการ โรงเรียนบ้านบางสะพานน้อย

**6. งบประมาณการดำเนินการ**

๖.๑ งบประมาณจำนวน 3,000 บาท (ขอถัวจ่ายทุกรายการ)

 ๖.๒ รายละเอียดการใช้งบประมาณ

 เงินอุดหนุนรายหัวนักเรียน จำนวน 3,000 บาท

|  |  |  |
| --- | --- | --- |
| **ที่** | **กิจกรรม/รายละเอียด** | **งบประมาณที่ใช้ในโครงการ** |
| **ค่าตอบแทน** | **ค่าใช้สอย** | **ค่าวัสดุ** | **รวม** |
| 1 | กิจกรรมนิเทศภายใน | - | - | 3,000 | 3,000 |
|  | **รวม** | **-** | **-** | **3,000.** | **3,000** |

**7. การประเมินผล**

|  |  |  |
| --- | --- | --- |
| **ตัวบ่งชี้ความสำเร็จ** | **วิธีการประเมิน** | **เครื่องมือที่ใช้** |
| ร้อยละของครูมีประสิทธิภาพในการจัดกิจกรรมการเรียนการสอนสูงขึ้น | สังเกต สอบถามประเมิน | แบบสังเกต แบบสอบถามแบบประเมิน |

**8. ผลที่คาดว่าจะได้รับ**

8.1 โรงเรียนมีรูปแบบและกระบวนการในการนิเทศ ติดตามและประเมินผลนิเทศภายใน

โรงเรียนด้านวิชาการ อย่างเป็นระบบ ชัดเจน จนเกิดการพัฒนาเปลี่ยนแปลงในทางที่ดีขึ้น

8.2 ครูมีประสิทธิภาพในการจัดการเรียนการสอนให้สูงขึ้น

8.3 โรงเรียนยกระดับคุณภาพผู้เรียนด้านผลสัมฤทธิ์ทางการเรียน ด้านกระบวนการด้านคุณลักษณะที่พึงประสงค์และสมรรถนะสำคัญให้สูงขึ้น

 (ลงชื่อ) ผู้เสนอโครงการ

 (นางนงนาจ ทรายแก้ว)

 ครูโรงเรียนบ้านบางสะพานน้อย

 (ลงชื่อ) ผู้อนุมัติโครงการ

 (นางสุกัญญา ปัตเมฆ)

 ผู้อำนวยการโรงเรียนบ้านบางสะพานน้อย